**แนวทางการประยุกต์ภูมิปัญญาพื้นบ้านอีสานในการผลิตภาพยนตร์สั้นเชิงสร้างสรรค์ทางวัฒนธรรม**

นายภราดร ชินสอน\* ดร.สมคิด สุขเอิบ\*\*

**บทคัดย่อ**

แนวทางการประยุกต์ภูมิปัญญาพื้นบ้านอีสานในการผลิตสื่อภาพยนตร์สั้นเชิงสร้างสรรค์ทางวัฒนธรรมมีจุดมุ่งหมายดังนี้ 1) เพื่อศึกษาสภาพปัจจุบันปัญหาของภูมิปัญญาพื้นบ้านอีสานในการผลิตสื่อภาพยนตร์สั้นเชิงสร้างสรรค์ทางวัฒนธรรม และ 2) เพื่อศึกษาการประยุกต์ภูมิปัญญาพื้นบ้านอีสานในการผลิตสื่อภาพยนตร์สั้นเชิงสร้างสรรค์ทางวัฒนธรรม การวิจัยครั้งนี้ผู้วิจัยใช้พื้นที่ภาคอีสาน ที่มีการใช้ภูมิปัญญาพื้นบ้านอีสานในวิถีการดำเนินชีวิตที่เกี่ยวข้องกับความเชื่อ ประเพณีและศิลปวัฒนธรรม ได้แก่ จังหวัดมหาสารคาม จังหวัดกาฬสินธุ์ จังหวัดขอนแก่น จังหวัดร้อยเอ็ดและจังหวัดยโสธร กลุ่มตัวอย่างที่ใช้ในการวิจัยเป็นกลุ่มผู้สร้าง ผู้กำกับภาพยนตร์ นักวิชาการ ผู้อำนวยการสร้าง ทีมงานในกองถ่ายภาพยนตร์และกลุ่มบุคคลทั่วไปจำนวน 82 คน เครื่องมือที่ใช้ในการเก็บรวบรวมข้อมูลได้แก่ แบบสำรวจแบบสังเกต แบบสัมภาษณ์ และการสนทนากลุ่ม การตรวจสอบข้อมูลใช้เทคนิคการตรวจสอบแบบสามเส้า (Triangulation Technique) แล้วนำเสนอ ผลการวิจัยโดยการพรรณนาวิเคราะห์

 ผลวิจัยพบว่าประวัติของผู้สร้างและผู้กำกับภาพยนตร์ การเป็นผู้ที่มีความรู้ความสามารถในวงการภาพยนตร์ และมีผลงานเป็นที่ประจักษ์มีความเข้าใจในสภาพของปัญหาในปัจจุบันในการผลิตภาพยนตร์สั้น เชิงวัฒนธรรมทั้ง 7 ด้าน ดังนี้ 1) ด้านทุนในการสร้างภาพยนตร์ต้องมีงบประมาณในการสร้างเรื่องธุรกิจภาพยนตร์เป็นธุรกิจที่ต้องมีการลงทุนค่อนข้างสูงและมีความเสี่ยงสูง 2) ด้านการคิดเนื้อเรื่องและโครงเรื่องจะต้องมีการพัฒนาเนื้อเรื่องของภาพยนตร์ให้มีความน่าสนใจเป็นวัฒนธรรมร่วมสมัยที่สอดคล้องกับความต้องการของผู้ชมที่อยู่ในยุคนั้นเพื่อส่งผลต่อหลักทางการตลาดสามารถขายได้ในตลาดภาพยนตร์ 3) ด้านนักแสดงมีคุณสมบัติที่ไม่ครบตามที่ต้องการ 4) ด้านฉากและด้านสถานที่ตามที่วางไว้ในโครงเรื่องอยู่ไกลและไม่เหมือนคาดหวังไว้ 5) ด้านทีมงานขาดการวางแผนที่ดีและมีเวลาว่างไม่ตรงกัน 6) ด้านอุปกรณ์ที่ใช้ในการถ่ายทำมีคุณภาพต่ำและขาเทคนิคทำให้ภาพยนตร์ขาดความเป็นมืออาชีพ และ 7) ด้านระยะเวลายืดยาวออกไปเพราะเกิดปัญหาตามที่กล่าวมาทั้งหมดใน 7 ด้าน เมื่อประสบปัญหาดังกล่าวจึงมีการประยุกต์ภูมิปัญญาพื้นบ้านอีสานในการผลิตภาพยนตร์ สั้นเชิงสร้างสรรค์ทางวัฒนธรรมมาปรับใช้ ในทั้ง 7 ด้าน ดังนี้ 1) ด้านทุนในการสร้างภาพยนตร์ใช้การหาทุนแบบการบริจาคสมทบทุนเพื่อทำภาพยนตร์สั้นเกี่ยวกับการไปสัมพันธ์งานบุญต่างๆ เพื่อส่งเสริมให้ผู้คนได้เล็งเห็นถึงความสำคัญของงานบุญประเพณีภูมิปัญญาของคนที่ท้องที่นั้นๆเพื่อให้ชาวบ้านช่วยกันอนุรักษ์สืบสานเผยแพร่องค์ความรู้ภูมิปัญญาออกไปให้ผู้ชมในพื้นที่อื่นอื่นได้รับรู้และนำไปใช้ประโยชน์ 2) ด้านการคิดเนื้อเรื่องและโครงเรื่อง เนื้อหาของภาพยนตร์สั้นเชิงวัฒนธรรมควรเป็นไปในแนวทางที่มีเนื้อหาวัฒนธรรมเข้าไปสอดแทรกในภาพยนตร์ เพื่อ ให้ความรู้หรือความบันเทิงให้กับผู้ชมมากกว่าการที่จะสร้างเป็นภาพยนตร์ที่มีเนื้อหาเชิงวัฒนธรรมเพียงอย่างเดียว 3) ด้านนักแสดง การเลือกนักแสดงจากนิสิตนักศึกษาตามมหาวิทยาลัยจังหวัดนั้นนั้นมาร่วมในการแสดงภาพยนตร์สั้นเพราะวัยรุ่นในยุคนี้มีความสามารถกล้าแสดงออกหน้าตา บุคลิกท่าทางดีเน้นค่าตอบ แทนจะน้อย แต่ที่ได้มากที่สุดคือประสบการณ์อันเป็นบันไดขั้นสำคัญที่จะทำให้ก้าวต่อไปด้วยความมั่นใจใน

\*นิสิตระดับปริญญาโท สาขา วัฒนธรรมศาสตร์ คณะวัฒนธรรมศาสตร์ มหาวิทยาลัยมหาสารคาม

\*\*อาจารย์ประจำหลักสูตรปริญญาโท สาขา วัฒนธรรมศาสตร์ คณะวัฒนธรรมศาสตร์ มหาวิทยาลัยมหาสารคาม

อนาคต 4) ด้านฉากและสถานที่ขอความร่วมมือของสถานที่ท่องเที่ยวเชิงอนุรักษ์ของภาคอีสานที่มีการสร้างบ้านอีสานสมัยก่อนไว้ 5) ด้านทีมงานสมาชิกทีมงานนั้นมาจากคนละจังหวัดคนละพื้นที่ซึ่งทุกคนมีองค์ความรู้ ภูมิปัญญาที่ได้รับการสืบทอดมา 6) ด้านอุปกรณ์ที่ใช้ในการถ่ายทำการจัดฉากถ่ายทำสามารถใช้อุปกรณ์จัดฉากที่ผลิตจากองค์ความรู้ภูมิปัญญาชาวบ้านในการนำมาประกอบตกแต่งสถานที่ที่ถ่ายทำภาพยนตร์สั้นให้ดูมีคุณค่าทางจิตใจและ 7) ระยะเวลาการถ่ายทำภาพยนตร์ผู้กำกับสามารถประยุกต์ใช้ช่วงเวลาที่มีงานบุญประเพณีต่าง ๆ เป็นฉากได้เพื่อช่วยประชาสัมพันธ์และถ่ายทอดวิถีชีวิตความเป็นอยู่ของคนอีสานได้เป็นอย่างดี

 กล่าวโดยสรุปเพื่อให้การสร้างสรรค์สื่อภาพยนตร์สั้นเชิงวัฒนธรรมสามารถก้าวเดินต่อไปได้ยังต้องอาศัยภูมิปัญญาชาวบ้านที่มีอยู่และเป็นทุนเดิมมาประยุกต์ให้เกิดประโยชน์ให้มากที่สุดและที่สำคัญต้องเกิดการรวมตัวกันของกลุ่มผู้สร้างสรรค์ภาพยนตร์เพื่อปรึกษาหารือและหาแนวทางในการแก้ไขปัญหาร่วมกัน จึงจะทำให้วงการภาพยนตร์ที่สะท้อนความเป็นวัฒนธรรม อยู่รับใช้สังคมไปตราบนานเท่านาน

**คำสำคัญ** การประยุกต์ ภูมิปัญญาพื้นบ้าน การผลิตสื่อภาพยนตร์สั้น

Abstract.

 The application of folk wisdom of Isan in the production of short films for cultural creativity aims to: 1) to study the current state of problems of Isan folk wisdom in the production of short films, cultural creativity and 2) to study the application of folk wisdom. Isan in the production of short films cultural creativity. This research was conducted by the researcher. With the use of indigenous knowledge in the East, lifestyle-related beliefs. Traditions and arts include Maha Sarakham. Karasin Province Khon Kaen Roi Et and Yasothon The research sample is a group of creators. Film director, academic director, producer The film stacks and groups of 82 guests who were used to collect data. Observations, interviews, and group discussions. Data validation uses triangular validation techniques. (Triangulation Technique) and then present the results by descriptive analysis.

The research found that the history of creators and film directors. Being a competent person in the film industry. The result is apparent in the understanding of the current problems in the production of short films. 1) The capital to make a movie requires a budget to create a movie business, a business that requires a high investment and high risk. 2) The story and storyline development will have to develop. the plot of the movie is interesting is the culture that corresponds to the needs of the audience in that period to affect the way. The market can be sold in the movie market. 3) The performers are not qualified enough. 4) The scenery and location are laid out in the storyline far and away. 6) The equipment used in filming is of low quality and the technical pins make the film unusable, and 7) The length of time elongated due to the problem. According to the above, in the seventh when experiencing such problems, it is an indigenous film production in the Northeast. 1) Funding for filmmaking is used to fund grants to make short films about the relationship of merit. To encourage people to foresee the importance of the traditional wisdom of the local people to help people preserve, propagate the knowledge and wisdom to the audience in other areas have been recognized. Use 2) The story and storyline. The content of cultural short films should be in a way that incorporates cultural content into the film to educate or entertain audiences rather than to create a culturally-thematic film alone. shows the cast of students from universities in that province were showing short films because the teenagers are in. To show the face Personality, attitude, emphasis on response will be minimal, but the most is a step ladder experience that will make the next step with confidence in the future. 4) The scene and location of the cooperation of the ecological attractions of the Isan. 5) The team members are from different provinces, each of whom has knowledge. The inherited wisdom. 6) The equipment used to shoot the shooting scene can be used to set up a scene from the knowledge of folk wisdom to decorate the place where the film was shot. Psychological value and 7) filmmaking period, the director can apply the time to have a variety of traditions to help promote and convey The life of the Isan people as well.

  In summary, in order to create a short-lived cultural film, we must continue to rely on existing and old-fashioned folk wisdom to benefit the most. The filmmakers to discuss and find solutions to common problems. To make a film that reflects culture. To serve the society for as long as long

**Keyword** Apply Folk wisdom  Short film production

**บทนำ**

 บทบาทของสื่อมีผลต่อการเผยแพร่งานวัฒนธรรม โดยเฉพาะการเผยแพร่สู่ชุมชนท้องถิ่นได้อย่างเป็นรูปธรรม คงจะปฏิเสธไม่ได้ว่า สื่อชุมชน โดยเฉพาะสื่อที่สามารถสร้างกระแสการรับรู้เข้าไปสู่ชุมชนทุกระดับในครัวเรือน ดังนั้น ความสำคัญของสื่อชุมชนจึงถือว่าเป็นกระบอกเสียงที่สำคัญต่อการดำเนินงานและการสร้างการรับรู้ เข้าใจในทุกๆ ด้าน ซึ่งการเปลี่ยนแปลงทางสังคมที่ส่งผลกระทบต่อการเปลี่ยนแปลงไป กรณีสื่อ โดยตัวของมันขึ้นอยู่กับบุคคลเจ้าของสื่อนั้นๆ เป็นผู้กำหนดคุณค่าและจริยธรรมในการนำเสนอข้อมูลข่าวสารผ่านสื่อของตนเพื่อให้เกิดผลตามที่ตนต้องการ (สำนักงานคณะกรรมการวัฒนธรรมแห่งชาติ. 2551 : 94 : 101)

 พระราชบัญญัติกองทุนพัฒนาสื่อปลอดภัยและสร้างสรรค์ พ.ศ. 2558 (2558 : 30) ให้ความหมายของ สื่อ และสื่อปลอดภัยและสร้างสรรค์ มีความหมายดังนี้ “สื่อ” หมายความว่า สิ่งที่ทำให้ปรากฏด้วยตัวอักษร เครื่องหมาย ภาพ หรือเสียง ไม่ว่าจะได้จัดทำในรูปของเอกสาร สิ่งพิมพ์ ภาพเขียน ภาพพิมพ์ ภาพระบายสี รูปภาพ ภาพโฆษณา เครื่องหมาย รูปถ่าย ภาพยนตร์ วีดิทัศน์ การแสดงข้อมูล คอมพิวเตอร์ในระบบคอมพิวเตอร์ สื่อปลอดภัยและสร้างสรรค์ หมายความว่า สื่อที่มีเนื้อหาส่งเสริมศีลธรรม จริยธรรมวัฒนธรรมและความมั่นคง ส่งเสริมความคิดสร้างสรรค์ การเรียนรู้ทักษะการใช้ชีวิตของประชาชนโดยเฉพาะเด็กและเยาวชน และส่งเสริมความสัมพันธ์ที่ดีในครอบครัวและสังคม รวมถึงการส่งเสริมให้ประชาชนมีความสามัคคีและสามารถใช้ชีวิตในสังคมที่มีความหลากหลายได้อย่างเป็นสุข

 ภาพยนตร์ เป็นสื่อประเภทหนึ่งที่มีความสำคัญ ซึ่งได้รวบรวมผลงานด้านศิลปวัฒนธรรมทุกประเภท เผยแพร่ออกไปสู่ประชาชนในลักษณะที่หลากหลายรูปแบบสามารถเข้าถึงประชาชนได้อย่างรวดเร็ว และมีขอบเขตในวงกว้าง มีผลกระทบต่อประชาชนสูงทางด้านการถ่ายทอดศิลปวัฒนธรรม เกิดกระบวนการเรียนรู้ทางสังคม ทำให้วัฒนธรรมหนึ่งถูกถ่ายทอดไปสู่อีกวัฒนธรรมหนึ่ง ในการผลิตภาพยนตร์เป็นการนำเอาทุนทางวัฒนธรรม ที่เป็นองค์ความรู้ อัต-ลักษณ์ ซึ่งเป็นมรดกทางศิลปวัฒนธรรมทุกแขนงมาประยุกต์ใช้ ทำให้เกิดผลงานที่เป็นผลผลิตของสื่อที่มีประสิทธิภาพสำหรับใช้ในการเผยแพร่ สื่อสาร ไปยังประชาชน เพื่อให้ซึมซับเข้าสู่การรับรู้ในฐานะที่เป็นผู้บริโภคเนื้อหาสาระของภาพยนตร์นั้น เกิดการศึกษาเรียนรู้ เข้าใจ ตัดสินใจยอมรับการเปลี่ยนแปลง หรือเลียนแบบในการรับวัฒนธรรมเหล่านั้น ในขณะเดียว กันภาพยนตร์ก็เป็นตัวสินค้าที่ก่อให้เกิดรายได้สูง ที่มีผลดีต่อทั้งทางเศรษฐกิจและสังคม ที่ย้อนกลับมาเป็นทุนสำหรับนำกลับมาประยุกต์ใช้ในการอนุรักษ์และพัฒนามรดกทางศิลปวัฒนธรรมให้เกิดความยั่งยืน กลาย เป็นวงจรการพัฒนาต่อยอดหมุนเวียนอย่างต่อเนื่อง เป็นพลังขับเคลื่อนขุมความคิดทางปัญญาอย่างไม่มีที่สิ้นสุดทำให้เกิดคุณค่าทางสังคม อีกทั้งสร้างมูลค่าเพิ่มทางเศรษฐกิจ อันจะส่งผลดีต่อการพัฒนาชาติโดยรวม (สามารถ จันทร์สูรย์. 2554 : 1)

 ภาพยนตร์สั้น (short narrative หรือ short film) ไม่มีคำจำกัดความที่แน่ชัดว่าคืออะไร แต่อนุโลมกันว่าถ้าภาพยนตร์นั้นมีความยาวต่ำกว่าหนึ่งชั่วโมง ถือว่าเป็นภาพยนตร์สั้นทั้งสิ้น เช่น ภาพยนตร์สั้นๆ (short narrative หรือ short film) ภาพยนตร์สารคดี(documentary film) ภาพยนตร์กึ่งสารคดี (docu-drama) ภาพยนตร์การ์ตูน (animation)ภาพยนตร์ศิลปะ (art film) ภาพยนตร์ทดลอง (experimental film) ภาพยนตร์เพื่อการศึกษา (educational film) ภาพยนตร์โฆษณาทางโทรทัศน์ (television commercial) ฯลฯ ศิลปะภาพเคลื่อนไหว (motion graphic) มิวสิควิดีโอ ฯลฯ จุดเด่นของภาพยนตร์สั้น คือ จะมีอิสระในการแสดงออกทั้งเนื้อหาจะวิพากษ์วิจารณ์การเมือง ศาสนา วัฒนธรรม หรือสังคมอย่างรุนแรงก็ได้ เนื่องจากภาพยนตร์สั้นมักนิยมฉายเพื่อชมกันเฉพาะกลุ่ม ส่วนรูปแบบจะวิจิตรพิสดารอย่างไรก็ได้ ดูเข้าใจยากก็ได้ เข้าใจง่ายก็ได้ ซึ่งต่างจากภาพยนตร์เรื่องยาวที่จะต้องดูเข้าใจง่าย เป็นเรื่องราวที่น่าติดตามและใช้ดารามีชื่อแสดงนำ สอดคล้องกับความต้องการของตลาดไม่มีฉากอันไม่เหมาะสมที่ทำให้ถูกเซนเซอร์ ข้อสังเกตที่เด่นชัดอีกอย่างหนึ่งของภาพยนตร์สั้นก็คือ มักจะมีประเด็นนำเสนอไม่สลับซับซ้อน มีตัวละครหลักเพียง 1-2 ตัว มีตัวประกอบไม่มาก ภาพยนตร์สั้นมักลงทุนไม่สูงนัก เนื่องจากไม่ได้ทำเพื่อฉายตามโรงภาพยนตร์ สำหรับในต่างประเทศที่วงการศิลปะเจริญกว่าเมืองไทย จะมีช่องทางนำเสนอผลงานหลากหลายสถานที่ เช่น พิพิธภัณฑ์ เทศกาลภาพยนตร์ โรงเรียนภาพยนตร์ หอศิลป์ ศูนย์วัฒนธรรมต่างๆ บางครั้งสามารถจำหน่ายได้ เช่น ขายให้หอสมุด และหอศิลป์ ที่ซื้อภาพยนตร์ประเภทนี้สะสมไว้ สำหรับประเทศไทยโอกาสในการแสดงฝีมือและความคิดยังไม่แพร่หลายนัก ส่วนใหญ่จะทำกันเองดูในกลุ่มผู้สนใจ แต่อย่างไรก็ตามในระยะหลัง มีการจัดประกวดภาพยนตร์สั้นมากขึ้น เพื่อเป็นการเผยแพร่ผลงานให้ออกสู่วงกว้าง (ปกรณ์ พรหมวิทักษ์. เว็บไซด์. 2558)

 ขั้นตอนของการเข้าถึงสุนทรียศาสตร์ภาพยนตร์ มีอยู่ 3 ขั้นตอนด้วยกัน คือ 1) การเสาะหารากเหง้า (Genetic Phase) คือขั้นตอนที่พิจารณาปัจจัยต่างๆ ที่มีบทบาทในการกำหนดรูปร่างของภาพยนตร์ อันมีอยู่ด้วยกันสองด้านคือด้านอัตวิสัย และวัตถุวิสัย ปัจจัยด้านอัตวิสัย หมายถึง ข้อพิจารณาด้านจิตวิทยา เช่น ความตื้นลึกหนาบางของอารมณ์ จินตนาการ รสนิยม จุดประสงค์ ค่านิยม และประสบการณ์ส่วนตัวของศิลปิน ซึ่งอาจหมายถึง บรรยากาศทางสังคม เงินทุน สถานที่ถ่ายทำ ความต้องการของตลาด งานหลักของขั้นตอนนี้ก็คือการแยกแยะดูว่าปัจจัยเหล่านี้ทั้งหมดหรือบางตัว จะสามารถเอื้ออำนวยให้การเข้าถึงสุนทรียศาสตร์ภาพยนตร์เป็นไปได้ดีขึ้นหรือไม่เพียงไร 2) การวิเคราะห์ลักษณะภายใน (Immanent Phase) หมายถึง การศึกษาปัจจัยต่างๆ ภายในตัวภาพยนตร์มี 4 มิติ คือเนื้อหา (Content) รูปแบบ (Form) การแสดงออก (Expression) และการทำหน้าที่(Function) วัตถุประสงค์ของขั้นตอนนี้ ได้แก่ การทำความเข้าใจว่าปัจจัยเหล่านี้คืออะไร และมีความสัมพันธ์ซึ่งกันและกัน ทั้งในลักษณะ ที่ส่งเสริม หรือขัดแย้งกันอย่างไรบ้าง และ 3) การตัดสินคุณค่า (Judgmental Phase) เป็นการทำงานอีกระดับหนึ่งซึ่งต่อเนื่องกับสองขั้นตอนเบื้องต้น การที่เรารู้ปัจจัยด้านรากเหง้าและมิติภายในของภาพยนตร์แล้ว ยังไม่สามารถตัดสินว่าภาพยนตร์นั้นมีคุณค่าทางสุนทรียศาสตร์มากน้อยเพียงใด นอกเหนือจากข้อพิจารณาเบื้องต้นที่ได้มาจากการทำงานในสองขั้นตอนแรกแล้ว การตัดสินภาพยนตร์จะต้องยึดหลักเกณฑ์ด้านสุนทรียศาสตร์/จริยศาสตร์ (Aesthetic/Ethical Criteria) เป็นแนวทางด้วยการนำหลักเกณฑ์เช่นนี้มาประยุกต์เพื่อตัดสินคุณค่าของภาพยนตร์อย่างเป็นระบบ (บุญรักษ์ บุญญะเขตมาลา. 2533 : 34 อ้างถึงใน ประสิทธิ์ อทินวงศ์. 2555 : 5)

 ภูมิปัญญาพื้นบ้าน หมายถึงองค์ความรู้และประสบการณ์ ของชาวบ้านที่ใช้ในการดำเนินชีวิตให้เป็นสุข ได้รับมาโดยการถ่ายทอดสั่งสมกันมาจากสถาบันของชุมชน รวมทั้งประสบการณ์ตรงของคนในท้องถิ่น ในท้องถิ่นมีการสะสมภูมิปัญญาของคนที่ได้มาจากประสบการณ์ การประกอบอาชีพ การคิดค้นขึ้นมาใหม่โดยอาศัยรากฐานแห่งความเชื่อหรือการอยู่ร่วมสัมพันธ์กัน มีการ ถ่ายทอดจากรุ่นหนึ่งไปสู่อีกรุ่นหนึ่งด้วยวิธีการที่แตกต่างกัน จากอดีตจนถึงปัจจุบัน (ทรงคุณ จันทจร. 2549 : 6) มีลักษณะสำคัญ คือ 1) เป็นเรื่องเกี่ยวกับความรู้ ข้อมูล เนื้อหาสาระเกี่ยวกับเรื่องนั้นๆ ในสังคม 2) เป็นเรื่องเกี่ยวกับความเชื่อ ซึ่งอาจยังไม่มีข้อพิสูจน์ยืนยันว่าถูกต้อง หากพิสูจน์แล้วความเชื่อนั้นก็จะเป็นความรู้ แต่ความเชื่อบางอย่างไม่สามารถพิสูจน์ 3) ความสามารถหรือแนวทางในการแก้ปัญหา หรือป้องกันปัญหา ซึ่งภูมิปัญญาเหล่านี้เป็นความรู้ความสามารถที่บรรพบุรุษได้สร้างสรรค์และถ่ายทอดมาต่อมาสู่อีกรุ่น ซึ่งมีวิธีการหลายอย่างที่ทำให้ความรู้เหล่านี้เกิดประโยชน์แก่สังคมปัจจุบัน ได้แก่

 การอนุรักษ์ คือ การบำรุงรักษาสิ่งที่ดีงามไว้ เช่น ประเพณีต่างๆ หัตถกรรม และคุณค่าหรือการปฏิบัติตนเพื่อความสัมพันธ์อันดีกับคนและสิ่งแวดล้อม การฟื้นฟู คือ การรื้อฟื้นสิ่งที่ดีงามที่หายไป เลิกไป หรือกำลังจะเลิกให้กลับมาเป็นประโยชน์ การประยุกต์ คือ การปรับหรือการผสมผสานความรู้เก่ากับความรู้ใหม่เข้าด้วยกัน ให้เหมาะสมกับสมัยใหม่ การสร้างใหม่ คือ การค้นคิดใหม่ที่สัมพันธ์กับความรู้ดั้งเดิม (สัญญา สัญญาวิวัฒน์. 2533 : 3)

 การถ่ายทอดภูมิปัญญาพื้นบ้าน สำหรับเด็กโดยทั่วไป มีความสนใจในสิ่งที่ใกล้ตัวในช่วงเวลานั้น ซึ่งแตกต่างจากผู้ใหญ่ กิจกรรมถ่ายทอดต้องง่ายไม่ซับซ้อน มีความสนุกสนานและดึงดูดใจ เช่น การละเล่น การเล่านิทาน การลองทำ (ตามตัวอย่าง) การเล่นปริศนาคำทาย สำหรับผู้ใหญ่ ถือว่าเป็นผู้ที่ผ่านประสบการณ์ต่างๆ และเป็นวัยทำงาน วิธีการถ่ายทอดทำได้หลายรูปแบบ เช่น วิธีการบอกเล่าโดยตรง หรือบอกเล่าโดยผ่าน พิธีสู่ขวัญ พิธีกรรมทางศาสนา และพิธีกรรมตามขนบธรรมเนียมประเพณีท้องถิ่นต่างๆ ดังจะเห็นได้โดยทั่วไปในพิธีการแต่งงานของทุกท้องถิ่นจะมีขั้นตอน มีคำสอนที่ผู้ใหญ่สอนคู่บ่าวสาว วิธีการถ่ายทอดใน รูปแบบการบันเทิง เช่น สอดแทรกในคำร้องของลิเก ลำตัด โนรา หนังตะลุงภาคใต้ หนังตะลุงภาคอีสาน (หนังประโมทัย) หลุนลำคำผญา คำสอยของภาคอีสาน คำซอยของภาคเหนือ เป็นต้น จากคำอธิบายของผู้รู้เกี่ยวกับรูปแบบการถ่ายทอดภูมิปัญญาพื้นบ้านในอดีตตามรูปแบบใหญ่ๆ อาจจะได้ 2 แบบคือ แบบที่ไม่เป็นลายลักษณ์อักษร กับแบบเป็นลายลักษณ์อักษร ในอดีตส่วนใหญ่ใช้จาร หรือเขียนใส่ ใบลาน หรือสมุดข่อย ที่ชาวใต้เรียกว่า บุดดำ บุดขาว ส่วนใหญ่ ในปัจจุบัน ในยุคที่การสื่อสารมวลชน การคมนาคม เทคโนโลยีความเจริญก้าวหน้าทันสมัย และรวดเร็ว ก็มีการถ่ายทอดภูมิปัญญาพื้นบ้านผ่านทางสื่อสารมวลชนทุกสาขาเช่น หนังสือ สิ่งพิมพ์ วิทยุ โทรทัศน์ ภาพยนตร์ และอื่นๆ ส่วนวิธีการถ่ายทอดนั้นมีหลากหลายวิธีขึ้นอยู่กับกลุ่มเป้าหมายหรือผู้รับการถ่ายทอด เช่น ถ่ายทอดให้กับเด็ก ถ่ายทอดให้กับผู้ใหญ่ เป็นต้น (ทรงคุณ จันทจร. 2549 : 36)

 การประยุกต์ เป็นการนำบางสิ่งบางอย่างมาใช้ประโยชน์ อาจเป็นทฤษฏีหลักการ แนวคิด ความรู้เกี่ยวกับเรื่องใดเรื่องหนึ่งนำมาใช้ประโยชน์ในภาคปฏิบัติ โดยปรับให้เข้ากับบริบทแวดล้อมที่เป็นอยู่อย่างเหมาะสม นอกจากนี้บางสิ่งนั้นอาจเป็นวัตถุสิ่งของที่นำมาใช้นอกเหนือบทบาทหน้าที่เดิม เพื่อให้เหมาะสมกับบริบทใหม่

 การประยุกต์ภูมิปัญญาและกระบวนการเรียนรู้ของชาวบ้าน เป็นผลของการเรียนรู้เกี่ยวกับสรรพสิ่งแห่งธรรมชาติแวดล้อมแล้วปรับตัว สร้างสรรค์ขึ้นเป็นวัฒนธรรมที่สอดคล้องกับวิถีการดำรงชีวิตในสภาพแวดล้อมนั้นๆ เช่น การดำเนินชีวิตตาม“ฮีตสิบสอง คองสิบสี่” ของชาวอีสาน ก็เป็นไปตามความผันแปรของฤดูกาลในรอบปี โดยผูกพันแน่นแฟ้นอยู่กับศรัทธาความเชื่อในพระพุทธศาสนา และรวมถึงระบบการพึ่งพาอาศัยกันด้วย สำหรับภูมิปัญญาใหม่ที่รับเข้ามาจากโลกภายนอกไม่สามารถเข้ามาทดแทนภูมิปัญญาสั่งสมหรือภูมิปัญญาที่พัฒนาไว้เดิมได้ทั้งหมดสำหรับสังคมไทยระดับ “ชาวบ้าน” ภูมิปัญญาสั่งสมจะได้รับการทดสอบ เลือก เฟ้นและดัดแปลงให้สามารถแก้ปัญหาหรือตอบสนองความต้องการในการปรับตัวตามบริบททางเศรษฐกิจและสังคมที่เปลี่ยนแปลงไป และทำหน้าที่เป็นฐานรองรับภูมิปัญญาใหม่ๆ เข้ามาผสมผสานต่อเนื่องกันไป ในการปรับตัวของสังคมไทยไม่มีการเปลี่ยนแปลงอย่างสิ้นเชิงแบบขุดรากถอนโคนแต่เป็นการปรับเปลี่ยนที่ยึดรากฐานภูมิปัญญาสั่งสมอันมีอยู่เดิมที่มีพลวัตในตัวของมันเองอยู่แล้ว ทั้งโดยจิตสำนึกและใต้สำนึก ภูมิปัญญาของคนไทยในภูมิภาคต่าง ๆ มีความหลากหลายตามสภาพแวดล้อมธรรมชาติ และลักษณะสังคมที่แตกต่างกันระหว่างท้องถิ่นที่เป็นภูมิลำเนาของกลุ่มชนหลายชาติพันธุ์ หลายภาษา หลายความเชื่อ ความหลากหลายแห่งภูมิปัญญาเหล่านี้เป็นความร่ำรวยมั่งคั่งทางปัญญาที่เป็นพลังสำคัญ ถ้าสามารถเข้าถึงความหมายและคุณค่าแห่ง ภูมิปัญญานั้น ๆ ได้ และการสร้างสรรค์ภูมิปัญญาในสังคมไทยระดับพื้นบ้าน เป็นการสะสมความรู้และประสบการณ์อัน ยาวนานโดยผ่านกระบวนการเรียนรู้ลักษณะต่าง ๆ ที่มีอยู่ตามธรรมชาติของมนุษย์ในการปรับตัวกับธรรมชาติแลการปรับตัวในสังคมมนุษย์ด้วยกัน กระบวนการเรียนรู้ตามธรรมชาตินี้เป็นศักยภาพอันยิ่งใหญ่ที่ปัจจุบันเราให้ความสำคัญน้อยเกินไป แต่จะกลับมามีความสำคัญอย่างสูงอีกครั้งหนึ่ง นอกเหนือจากการเรียนรู้ตามธรรมชาติของมนุษย์มีพื้นฐานที่สอดคล้องกับเครือข่ายการเรียนรู้สมัยใหม่ในสังคมข้อมูลข่าวสารเป็นการประสานกันระหว่างการเรียนรู้ใน “โลกเทียมจริง ” (Virtual Reality) และโลกกายภาพที่มนุษย์รู้จัก (เอกวิทย์ ณ ถลาง. 2540 : 44 - 49)

 ภาพยนตร์อีสาน เป็นการบันทึกเรื่องราวต่างๆ ของผู้คน รวมถึงวิถีการดำรงชีวิตของชาวอีสาน ซึ่งมีมาช้านานนับศตวรรษ บางเรื่องถือว่ามีความโดดเด่นเป็นเอกลักษณ์ บางเรื่องได้รับการกล่าวขวัญจนปัจจุบัน เช่น ภาพยนตร์เรื่องลูกอีสาน ครูบ้านนอก หนองหมาว้อ แหยมยโสธร ฮักนะสารคาม ปัญญาเรณู นอกจากหนังทั่วไปแล้วยังมี หนังประเภทสารคดีที่เกี่ยวข้องกับอีสานอีกเป็นจำนวนมาก เช่น สารคดีบันทึกการเสด็จเยือนภาคอีสานของในหลวง ซึ่งภาพยนตร์ต่างๆ เหล่านี้ได้สะท้อนแง่มุม หรือวิถีที่มีความเกี่ยวพันกับการดำรงชีวิตของคนอีสานได้เป็นอย่างดี อีกทั้งยังมีคุณค่าที่สามารถสร้างความผูกพัน ภาคภูมิใจ และการรักถิ่นฐานบ้านเกิด รวมถึงการสร้างความเข้าใจ การอนุรักษ์ สืบสาน และถ่ายทอดภูมิปัญญาพื้นบ้านให้คงอยู่ในสังคมโลกาภิวัฒน์ต่อไป

 ประเด็นที่มาและความสำคัญของปัญหาสำหรับการวิจัยครั้งนี้ พบว่า ปัจจุบันภาพยนตร์สั้นเข้ามามีบทบาทในการถ่ายทอดเรื่องราวต่างๆ สู่สังคม และได้รับความสนใจเพิ่มมากขึ้น เนื่องจากสามารถทำให้เห็นปรากฏการณ์ต่างๆ ได้เป็นจริง ผู้รับชมสามารถเข้าใจเรื่องราวที่นำเสนอได้ง่ายในสิ่งที่มีการเคลื่อนไหวและการเปลี่ยนแปลง สามารถเผยแพร่ผ่านสื่อต่างๆ ได้อย่างรวดเร็ว ภาพยนตร์สั้นจึงกลายเป็นทางเลือกหนึ่งในการ บันทึก และถ่ายทอดเรื่องราวเกี่ยวกับภูมิปัญญาพื้นบ้านอีสานอย่างสร้างสรรค์ ด้วยความสำคัญดังกล่าว จึงเป็นแรงจูงใจในการทำวิจัยเรื่อง แนวทางการประยุกต์ภูมิปัญญาพื้นบ้านอีสานในการผลิตสื่อภาพยนตร์สั้นเชิงสร้างสรรค์ทางวัฒนธรรม โดยอาศัยหลักการวิจัยเชิงคุณภาพ (Qualitative Research) เพื่อผลิตภาพยนตร์สั้นที่มีการประยุกต์ภูมิปัญญาพื้นบ้านอีสานให้มีความเหมาะสมกับยุคสมัยในปัจจุบัน บนพื้นฐานของการส่งเสริมวัฒนธรรมอันดีงามให้คงอยู่ และตระหนักถึงคุณค่าภูมิปัญญาพื้นบ้านอีสานต่อไป

**ความมุ่งหมายของการวิจัย**

 1. เพื่อศึกษาสภาพปัจจุบันปัญหาของภูมิปัญญาพื้นบ้านอีสานในการผลิตสื่อภาพยนตร์สั้น เชิงสร้างสรรค์ทางวัฒนธรรม

 2. เพื่อศึกษาการประยุกต์ภูมิปัญญาพื้นบ้านอีสานในการผลิตสื่อภาพยนตร์สั้นเชิงสร้างสรรค์ทางวัฒนธรรม

**วิธีดำเนินการวิจัย**

 การวิจัยเรื่อง แนวทางการประยุกต์ภูมิปัญญาพื้นบ้านอีสานในการผลิตสื่อสร้างสรรค์ทางวัฒนธรรม เป็นการวิจัยเชิงคุณภาพ (Qualitative Research) เป็นการศึกษาเกี่ยวกับความเป็นมาสภาพปัจจุบันปัญหาของภูมิปัญญาพื้นบ้านอีสานในการผลิตสื่อสร้างสรรค์ทางวัฒนธรรม และการประยุกต์ภูมิปัญญาพื้นบ้านอีสานในการผลิตสื่อสร้างสรรค์ทางวัฒนธรรม โดยศึกษาจากเอกสารและงานวิจัยที่เกี่ยวข้อง และการศึกษาภาคสนาม ด้วยวิธีการสำรวจ สังเกต สัมภาษณ์ สนทนากลุ่ม แล้วนำข้อมูลมาวิเคราะห์ ด้วยวิธีพรรณนาวิเคราะห์ ตามกระบวนการวิจัยเชิงคุณภาพในการนี้ผู้วิจัยได้กำหนดขอบเขตและขั้นตอน ตลอดถึงวิธีการดำเนินการศึกษาไว้ดังนี้

 1. ขอบเขตของการวิจัย

 1.1 เนื้อหา

 1.2 วิธีการวิจัย

 1.3 ระยะเวลา

 1.4 พื้นที่วิจัย

 1.5 ประชากรและกลุ่มตัวอย่าง

 2. วิธีดำเนินการวิจัย

 2.1 เครื่องมือที่ใช้ในการเก็บรวบรวม

 2.2 การเก็บรวบรวมข้อมูล

 2.3 การจัดกระทำ และการวิเคราะห์ข้อมูล

 2.4 การนำเสนอผลการวิเคราะห์ข้อมูล

**ขอบเขตของการวิจัย**

 **1. เนื้อหาที่ศึกษา**

 ภูมิปัญญาเป็นความรู้ที่ประกอบไปด้วยคุณธรรม ซึ่งสอดคล้องกับวิถีชีวิตดั้งเดิมนั้น ชีวิตของชาวบ้านไม่ได้แบ่งแยกเป็นส่วน ๆ หากแต่ทุกอย่างมีความสัมพันธ์กันทำมาหากิน การร่วมกันในชุมชน การปฏิบัติศาสนา พิธีกรรมและประเพณี

            ความรู้เป็นคุณธรรม เมื่อผู้คนใช้ความรู้นั้นเพื่อสร้างความสัมพันธ์ที่ดีระหว่าง  คนกับคน คนกับธรรมชาติ  และคนกับสิ่งเหนือธรรมชาติ ความรู้เหล่านี้เกี่ยวข้องกับการดำเนินชีวิต เป็นแนวทาง หลักเกณฑ์ วิธีปฏิบัติที่เกี่ยวกับความสัมพันธ์ระหว่างสมาชิกของครอบครัว ความสัมพันธ์กับคนอื่น ความสัมพันธ์กับผู้ล่วงลับไปแล้ว กับสิ่งศักดิ์สิทธิ์และกับธรรมชาติ ความรู้เรื่องทำมาหากินมีอยู่มาก เช่นการทำไร่ทำนา การปลูกพืช การเลี้ยงสัตว์ การจับปลา จับสัตว์ การผ้า ทั้งผ้าฝ้ายและผ้าไหม ซึ่งมีลวดลายที่สะท้อนให้เห็นถึงความเชื่อและความคิดของชาวบ้าน การทำเครื่องปั้นดินเผา การแกะสลักไม้และหิน ซึ่งจะพบได้จากโบราณสถานในพิพิธภัณฑ์ต่าง ๆ

 **2. วิธีการวิจัย**

 ในการวิจัยเรื่องแนวทางการประยุกต์ภูมิปัญญาพื้นบ้านอีสานในการผลิตสื่อสร้างสรรค์ทางวัฒนธรรมในครั้งนี้ ผู้วิจัยใช้วิธีการวิจัยเชิงคุณภาพทางวัฒนธรรม (Cultural Qualitative Research) โดยการเก็บรวบรวมข้อมูลจากเอกสาร (Document) และการเก็บรวมรวมข้อมูลภาคสนาม (Field Study) โดยการสำรวจ การสังเกต การสัมภาษณ์ การสนทนากลุ่ม และนำข้อมูลมาจัดกระทำและวิเคราะห์ทำข้อมูล แล้วนำเสนอในลักษณะวิธีการพรรณนาวิเคราะห์ (Descriptive Analysis)

 **3. ระยะเวลา**

ในการวิจัยเรื่องแนวทางการประยุกต์ภูมิปัญญาพื้นบ้านอีสานในการผลิตสื่อสร้างสรรค์ทางวัฒนธรรมในครั้งนี้ ผู้วิจัยได้กำหนดระยะเวลาในการดำเนินการวิจัย โดยเริ่มจาก เดือน กรกฎาคม พ.ศ. 2559 ถึงเดือนมีนาคม พ.ศ. 2560

 **4. พื้นที่วิจัย**

 การวิจัยครั้งนี้ผู้วิจัยใช้พื้นที่ภาคอีสาน ที่มีการใช้ภูมิปัญญาพื้นบ้านอีสานในวิถีการดำเนินชีวิตที่เกี่ยวข้องกับความเชื่อ ประเพณี และศิลปวัฒนธรรม ได้แก่ จังหวัดมหาสารคาม จังหวัดกาฬสินธุ์ จังหวัดขอนแก่น จังหวัดร้อยเอ็ด และจังหวัดยโสธร

 **5. ประชากรและกลุ่มตัวอย่าง**

 5.1 ประชากร

 กลุ่มประชากรที่ศึกษาวิจัยครั้งนี้เป็นกลุ่มบุคลากรที่เกี่ยวข้องในวงการภาพยนตร์ดังต่อไปนี้

 5.1.1 กลุ่มผู้ทรงคุณวุฒิ หรือผู้เชี่ยวชาญด้านภาพยนตร์ ได้แก่ อาจารย์และนักวิชาการที่เกี่ยวข้องในด้านภาพยนตร์ นักวิจารณ์ภาพยนตร์ ผู้เขียนบทภาพยนตร์

 5.1.2 กลุ่มผู้ปฏิบัติ ได้แก่ ครูสอนในโรงเรียนประถมและมัธยม ผู้กำกับภาพยนตร์ นักแสดงทั้งชายและหญิง ตัวแทนจากกระทรวงวัฒนธรรม

 5.1.3 กลุ่มบุคคลทั่วไป ได้แก่ นักเรียนนักศึกษา ผู้ชมภาพยนตร์ทั่วไป

 5.2 กลุ่มตัวอย่าง

 กลุ่มตัวอย่างที่ศึกษาวิจัยครั้งนี้ ผู้วิจัยเลือกกลุ่มตัวอย่างแบบเจาะจง จึงได้กลุ่มตัวอย่างเป็น ผู้เชี่ยวชาญในด้านภาพยนตร์ ผู้กำกับภาพยนตร์ นักวิจารณ์ภาพยนตร์ กลุ่มบุคคลที่มีความเกี่ยวข้องกับภาพยนตร์ไทยอย่างต่อเนื่อง บุคคลทั่วไป ประกอบด้วย 3 กลุ่ม คือ

 5.2.1 กลุ่มผู้ทรงคุณวุฒิ หรือผู้เชี่ยวชาญ (Key Informants) ด้านภาพยนตร์ ได้แก่

 1) อาจารย์และนักวิชาการ 5 คน

 2) นักวิจารณ์ภาพยนตร์ 5 คน

 3) ผู้เขียนบทภาพยนตร์ 6 คน

 รวม 16 คน

 5.2.2 กลุ่มผู้ปฏิบัติ (Casual Informants) คือกลุ่มบุคคลที่มีความเกี่ยวข้องกับภาพยนตร์ไทยอย่างต่อเนื่อง ประกอบด้วย

 1) ครูสอนในโรงเรียนประถมและมัธยม 5 คน

 2) ผู้กำกับภาพยนตร์ 6 คน

 3) นักแสดงชายหญิง 10 คน

 4) ตัวแทนจากกระทรวงวัฒนธรรม 5 คน

 รวม 26 คน

 5.2.3 กลุ่มบุคคลทั่วไป (General Informants) ประกอบด้วย

 1) นักเรียนนักศึกษา 20 คน

 2) ผู้ชมภาพยนตร์ทั่วไป 20 คน

 รวม 40 คน

 รวมประชากรทั้ง 3 กลุ่ม จำนวน 82 คน

**วิธีดำเนินการวิจัย**

 1. เครื่องมือที่ใช้ในการวิจัย

 เครื่องมือที่ใช้ในการวิจัย ประกอบด้วย

 1.1 แบบสังเกต (Observation) ใช้สำหรับสังเกตสภาพทั่วๆ ไปเกี่ยวกับภาพยนตร์เชิงวัฒนธรรมภายในโรงฉายภาพยนตร์และสถานที่ที่เกี่ยวข้อง การสังเกตแบ่งออกเป็น การสังเกตแบบมีส่วนร่วม (Participant Observation) และการสังเกตแบบไม่มีส่วนร่วม (Non-Observation)

 1.1.1 การสังเกตแบบมีส่วนร่วม (Participant Observation) โดยผู้วิจัยได้เข้าไปร่วมกับสถาบันเพื่อร่วมกิจกรรม สังเกต ซักถามข้อมูลต่างๆ จดบันทึกไว้เพื่อให้ทราบถึงการเป้าหมายหลักของสร้างภาพยนตร์

 1.1.2 การสังเกตแบบไม่มีส่วนร่วม (Non-Observation) โดยผู้วิจัยได้ทำการสังเกตกิจกรรมที่เกี่ยวกับภาพยนตร์แต่ละเรื่องจัดขึ้น เพื่อเป็นการประชาสัมพันธ์ภาพยนตร์ก่อนออกฉาย

 1.2 แบบสัมภาษณ์ (Interviews) แบ่งออกเป็น แบบสัมภาษณ์ชนิดมีโครงสร้าง (Structured Interviews) แบบสัมภาษณ์ชนิดไม่มีโครงสร้าง (Unstructured Interviews) โดยการสัมภาษณ์แบบปลายเปิดไม่จำกัดคำตอบ เพื่อจับประเด็นแล้วนำมาตีความหมายโดยใช้ทฤษฎี เพื่อการสัมภาษณ์แบบเจาะลึก (In - Depth Interviews) จากผู้รู้ (Key Informants) ผู้ปฏิบัติ (Casual Informants) และประชาชนทั่วไปในเขตพื้นที่การวิจัย โดยมีรายละเอียดดังนี้

 1.3 แบบสนทนากลุ่ม (Focus Group Discussion) เป็นเครื่องมือทางการวิจัยแบบคุณภาพ ใช้สำหรับการจัดกลุ่มการสนทนา ประมาณกลุ่มละ 5 – 10 คน

 2. การเก็บรวบรวมข้อมูล

 เป็นการเก็บรวมรวมข้อมูลพื้นฐานการสร้างภาพยนตร์ เชิงวัฒนธรรม

 2.1 การเก็บรวบรวมข้อมูลทุติยภูมิ (Secondary Data) โดยการศึกษาจากเอกสารทางวิชาการ ผลงานวิจัย ตำรา วารสาร นิตยสาร หนังสือพิมพ์ เว็บไซด์ และสื่ออื่น ๆ ที่เกี่ยวข้อง

 2.2 การเก็บรวบรวมข้อมูลปฐมภูมิ (Primary Interview) โดย

 2.2.1 แบบสัมภาษณ์เชิงลึก (In – Depth Interview)โดยนัดหมายแล้วเดินทางไป ขอพบ หรือเชิญมาร่วมงานสำคัญแล้ว ผู้ทรงคุณวุฒิทางด้านภาพยนตร์ จำนวน 15 คน ที่เป็น กลุ่มตัวอย่างที่คัดเลือกไว้แล้ว โดยสัมภาษณ์ตามประเด็นที่กำหนดไว้ เพื่อให้ได้คำตอบที่สนองต่อความ มุ่งหมายของการวิจัย

 2.2.2 การแจกแบบสอบถามกลุ่มเยาวชนกลุ่มผู้ชมภาพยนตร์ กลุ่มผู้ปกครอง และผู้ชมภาพยนตร์ทั่วไปโดยแจกแบบสอบถามในการถามความคิดเห็นถึงสภาพปัจจุบัน ปัญหา ความต้องการด้านเนื้อหา และยุทธศาสตร์การสร้างภาพยนตร์ เชิงวัฒนธรรมสำหรับเยาวชนไทย

 2.2.3 การเก็บรวบรวมข้อมูลการประชุมกลุ่มปฏิบัติการแบบเจาะจง เจาะจง (Focus Group Discussion) เป็นการใช้แบบสังเกตการณ์เป็นเครื่องมือในการเก็บรวบรวมข้อมูลระหว่างการประชุม โดยการเชิญผู้ทรงคุณวุฒิหรือผู้เชี่ยวชาญทางด้านภาพยนตร์ไทย จำนวน 15 คน ที่เป็นกลุ่มตัวอย่างตามที่ได้สัมภาษณ์ไปแล้ว ให้มาร่วมกันประชุมปฏิบัติการพิจารณา ในเนื้อหายุทธศาสตร์การ สร้างภาพยนตร์ เชิงวัฒนธรรมสำหรับเยาวชนไทย

 2.2.4 การเก็บรวบรวมข้อมูลการประเมินยุทธศาสตร์การสร้างภาพยนตร์ เชิงวัฒนธรรมจากมุมมองกรณีวิพากษ์

 3. การจัดกระทำและการวิเคราะห์ข้อมูล

 3.1 การจัดกระทำข้อมูล

 3.1.1 นำข้อมูลจากการเก็บรวบรวมเอกสารต่าง ๆ มาศึกษาอย่างละเอียดและดำเนินการจัดระบบหมวดหมู่ ตามความมุ่งหมายของการวิจัยที่กำหนด

 3.1.2 นำข้อมูลจากการลงพื้นที่ภาคสนาม ที่เก็บรวมรวมได้จากการสังเกต การสัมภาษณ์ การสนทนากลุ่ม การบันทึกผลการศึกษา นำมาจัดหมวดหมู่และสรุปสาระสำคัญตามความมุ่งหมายของการวิจัยที่กำหนด

 3.1.3 นำข้อมูลที่เก็บรวบรวมได้จากเอกสาร และข้อมูลภาคสนามมาตรวจสอบความถูกต้องสมบูรณ์ซึ่งการตรวจสอบข้อมูลของการวิจัยเชิงภาพครั้งนี้ ผู้วิจัยใช้วิธีการตรวจสอบแบบสามเส้า (Triangulation) (สุภางค์ จันทวานิจ. 2553 : 128-130) ซึ่งมีด้วยกัน 4 วิธีดังนี้

 3.1.3.1 การตรวจสอบสามเส้าด้านข้อมูล (Data Triangulation) คือ การพิสูจน์ว่าข้อมูลที่ผู้ศึกษาที่วิจัยได้มานั้นถูกต้องหรือไม่ วิธีการตรวจสอบหรือการสอบแหล่งของข้อมูลแหล่งที่มา ที่จะพิจารณาในการตรวจสอบ ได้แก่ แหล่งเวลา หมายถึง ถ้าข้อมูลต่างเวลากันจะเหมือนกันหรือไม่ แหล่งสถานที่ หมายถึง ถ้าข้อมูลต่างสถานที่กันจะเหมือนกันหรือไม่และแหล่งบุคคล 3.2 การวิเคราะห์ข้อมูลเชิงคุณภาพ

 ผู้วิจัยนำข้อมูลที่ได้จากการเก็บรวบรวมจากเอกสาร และข้อมูลภาคสนามที่ได้จาก การสังเกต การสัมภาษณ์ การสนทนากลุ่ม การบันทึกผลก่อนการปฏิบัติ การบันทึกผลหลังการปฏิบัติ และการประชุมเชิงปฏิบัติการ มาทำการจัดแยกหมวดหมู่ตามความมุ่งหมายของการวิจัย แล้วจึงวิเคราะห์ข้อมูลแบบสร้างข้อสรุป (สุภางค์ จันทวานิช. 2554 : 82-110) ดังต่อไปนี้

 3.2.1 การวิเคราะห์แบบอุปนัย (Analytic Induction) คือ วิธีตีความ สร้างข้อสรุปจากข้อมูลที่เป็นรูปธรรมหรือปรากฏการณ์มีลักษณะร่วมกัน ถือเป็นสมมติฐานชั่วคราว (Working Hypothesis) ซึ่งได้มาจากกรอบแนวคิดทฤษฎีขณะเริ่มทำการวิจัย สามารถปรับเปลี่ยนสมมติฐานนั้นได้เสมอเมื่อสมมติฐานนั้นถูกพิสูจน์และตรวจสอบแล้วจึงจะเป็นข้อสรุป

 3.2.2 การ วิเคราะห์โดยการจำแนกชนิดข้อมูล (Typological Analysis) คือ การจัดข้อมูลเป็นหมวดหมู่หรือประเภทหรือชนิดต่างๆ (Typologies) ของข้อมูล ที่เป็นขั้นตอนของเหตุการณ์ต่อเนื่องกันไป โดยการใช้ความรู้และแนวคิดต่างๆ ที่เกี่ยวข้องมาวิเคราะห์

 **4. การนำเสนอผลการวิเคราะห์ข้อมูล**

 การนำเสนอผลการวิเคราะห์ข้อมูล ผู้ศึกษาวิจัยนำเสนอผลการวิเคราะห์ข้อมูลตามความมุ่งหมายของการวิจัย โดยเรียบเรียงและนำเสนอในลักษณะวิธีการพรรณนาวิเคราะห์ (Descriptive Analysis) และภาพประกอบที่เกี่ยวข้องในการวิจัยเรื่อง แนวทางการประยุกต์ภูมิปัญญาพื้นบ้านอีสานในการผลิตสื่อสร้างสรรค์ทางวัฒนธรรม

**ผลการวิจัย**

ผลการวิจัยเรื่อง แนวทางการประยุกต์ภูมิปัญญาพื้นบ้านอีสานในการผลิตสื่อสร้างสรรค์ทางวัฒนธรรม ผลการวิจัย สามารถสรุปตามความมุ่งหมายของการวิจัย ดังนี้

 ตอนที่ 1 สภาพปัจจุบันปัญหาของภูมิปัญญาพื้นบ้านอีสานในการผลิตสื่อภาพยนตร์สั้น เชิงสร้างสรรค์ทาง วัฒนธรรม

 ด้านทุนในการสร้างภาพยนตร์ เป็นปัจจัยที่มีความสำคัญมากเพราะการที่ผู้กำกับภาพยนตร์จะสร้างภาพยนตร์สั้นเชิงวัฒนธรรมหรือภาพยนตร์ที่มีเนื้อหาเกี่ยวกับวัฒนธรรมขึ้นมานั้นประเด็นสำคัญ คือ ต้องมีงบประมาณในการสร้าง ซึ่งธุรกิจภาพยนตร์เป็นธุรกิจที่ต้องมีการลงทุนค่อนข้างสูงมีความเสี่ยงในการลงทุน ดังนั้นแนวทางที่จะทำให้นายทุนเล็งเห็นความสำคัญในการสร้างภาพยนตร์เชิงวัฒนธรรมนั้น ผู้กำกับภาพยนตร์จึงต้องนำเสนอภาพยนตร์เชิงวัฒนธรรมที่มีเนื้อหาตามหลักกระแสนิยมของกลุ่มผู้ชมเป็นหลัก โดยไม่เป็นวัฒนธรรมที่น่าเบื่อ

 ด้านการคิดเนื้อเรื่องและโครงเรื่อง การเขียนบทอาจเป็นเรื่องที่นำมาจากเรื่องจริง เรื่องดัดแปลง ข่าว เรื่องที่อยู่รอบ ๆ ตัว นวนิยาย เรื่องสั้น หรือได้แรงบันดาลใจจากความประทับใจในเรื่องราว หรือ บางสิ่งที่คนเขียนบทได้สัมผัส เช่น ดนตรี บทเพลง บทกวี ภาพเขียน และเป็นเรื่องราวที่ผู้กำกับรู้สึกประทับใจมากที่สุดขั้นตอนการเขียนบทหนังสั้น

 ด้านการจัดหานักแสดง ทำได้โดยเชิญมาทำการคัดเลือกโดยสถานที่คัดเลือกควรเป็นห้องที่เงียบสงบ ในห้องแคสติ้งควรมีผู้กำกับ ผู้จัดการสร้าง และช่างภาพนิ่ง และวิดีโอ วิธีคัดเลือกคือ นำบทให้อ่านอาจจะเป็นบทที่ผู้สร้างจะถ่ายทำ หรือเป็นบทภาพยนตร์เก่า บรรยากาศในห้องต้องทำให้ผู้คัดเลือกผ่อนคลายสบายใจ สัมภาษณ์อย่างเป็นกันเอง เพื่อลดความอึดอัดและเป็นกังวล คณะกรรมการจึงจะเห็นความรู้สึกของนักแสดงได้ชัดเจน ผู้คัดเลือกจะอ่านบท ผู้กำกับจะสังเกตดูที่สีหน้าและแววตา จากนั้นให้ลองอ่านบทอีกครั้ง โดยตีความบทที่แตกต่างจากครั้งแรก ขั้นตอนนี้สำคัญมาก ผู้กำกับจะรู้ว่าผู้แสดงมีความ สามารถมากน้อยเพียงใด สังเกตุน้ำเสียงความรู้สึกและความเข้าใจในตัวละคร จากนั้นให้คะแนนพร้อมจดบันทึกข้อบกพร่อง

 ด้านฉากและสถานที่ แยกงานสถานที่จากบทและรวมกลุ่มสถานที่ การเริ่มหาสถานที่ให้นำบทมาอ่านแล้วลำดับรายชื่อสถานที่เกิดขึ้นในบท จากนั้นก็มารวมกลุ่มกันโดยคำนึงถึงกลุ่มสถานที่ ที่อยู่ใกล้ เคียงกัน เพื่อความสะดวก จากนั้นติดต่อสอบถาม เมื่อได้รายชื่อสถานที่แล้ว ให้ติดต่อสอบถามแหล่งต่างๆ เช่น จากเพื่อน ผู้ช่วยผู้กำกับกองถ่ายอื่น เจ้าหน้าที่ประชาสัมพันธ์ตามสถานที่ต่างๆ ดูจากนิตยสารการท่องเที่ยว โปสการ์ด แผ่นพับ เพื่อให้ได้ข้อมูลขั้นต้น เพราะจะประหยัดเวลา ค่าเดินทาง ค่าที่พัก และค่าอาหารได้มาก

 ด้านทีมงานสำคัญสำหรับภาพยนตร์สั้นประกอบไปด้วย ผู้อำนวยการผลิตเป็นผู้ที่ทำหน้าที่ในการควบคุมการผลิตภาพยนตร์ทั้งหมด นับตั้งแต่การวางแผน การถ่ายทำ หลังการถ่ายทำ เพื่อให้การผลิตภาพยนตร์เป็นไปอย่างราบรื่นและมีความสมบูรณ์ที่สุด ผู้เขียนบทภาพยนตร์ ทำหน้าที่เขียนบทภาพยนตร์ตามที่ได้รับมอบหมายจนแล้วเสร็จ เมื่อเขียนบทเสร็จแล้วภาระหน้าที่ต่อไปก็คือการแก้ไขบท เมื่อแก้ไขบทจนเป็นที่พอใจของผู้ว่าจ้างแล้วภาระหน้าที่ของผู้เขียนบทก็หมดไป ผู้กำกับภาพยนตร์ มีหน้าที่ในการทำความเข้าใจบทภาพยนตร์ เลือกทีมงาน เลือกนักแสดง สถานที่ถ่ายทำภาพยนตร์ และเป็นผู้ที่ควบคุมงานผลิตภาพยนตร์ทั้งหมด ผู้เขียนสตอรี่บอร์ด จะทำหน้าที่แปลงบทภาพยนตร์ให้เป็นภาพเขียน โดยกำหนด ขนาดภาพ มุมกล้อง การจัดองค์ประกอบภาพ ฯลฯ เพื่อให้ง่ายสำหรับการถ่ายทำภาพยนตร์ ด้านอุปกรณ์ที่ใช้ในการถ่ายทำภาพยนตร์สั้น กล้องถ่ายวิดิโอ กล้องDSLR ที่มีความละเอียดสูง ตระกูล แคนอน นิคอน หรืออื่น ๆ เลนส์ มีหลายระยะให้เลือกใช้ จะได้ภาพที่ต่างกันไป การ์ดความจำกล้อง ควรเลือกการ์ดความจำที่มีขนาดบรรจุสูงเพื่อที่จะเก็บวิดีโอได้จำนวนมาก สะดวกแก่การถ่ายทำ ขาตั้งกล้อง ที่มีหัวแพลนถ่ายมุมกว้างได้ เพื่อให้ได้วิดีโอที่มาความนิ่ง ช่วยอำนวยความสะดวกในการถ่ายทำฉากที่ต้อง การความสวยงาม ความนิ่ง ของช๊อตนั่น อุปกรณ์บันทึกเสียง ไมค์ Shortgun ไมค์ไวเลท ไมค์บูม เอาไว้กันเสียง Noise เพื่อให้ใด้เสียงของฉากนั้น ๆ ที่ต้องการ

 ด้านระยะเวลาในการถ่ายทำ ระยะเวลาในการประชาสัมพันธ์ รวมถึงระยะเวลาในการฉายล้วนแล้วแต่มีความสำคัญต่อการทำภาพยนตร์ เพราะถ้าไม่กำหนดระยะเวลาในการถ่ายทำ ย่อมเกิดความยุ่งยากในการถ่ายทำ ทั้งเรื่องฤดูกาลสภาพอากาศ คิวนักแสดง ระยะเวลาการถ่ายทำจึงมีความสำคัญ การกำหนดระยะเวลาช้าหรือเร็วขึ้นอยู่กับความยาวของภาพยนตร์ สภาพแวดล้อมของสถานที่ถ่ายทำ ปรากฏการณ์ทางธรรมชาติ ระยะเวลาในการประชาสัมพันธ์ภาพยนตร์ คือต้องมีการตัดต่อ วิดีโอตัวอย่างภาพยนตร์สั้น ๆ และกระชับ ความยาวประมาณ 30 วินาที จนถึง 2 นาที ตามความยาวของภาพยนตร์

 ตอนที่ 2 การประยุกต์ภูมิปัญญาพื้นบ้านอีสานในการผลิตสื่อภาพยนตร์สั้นเชิงสร้างสรรค์ทางวัฒนธรรม

 ด้านทุนในการสร้างภาพยนตร์ ใช้การหาทุนแบบการบริจาคสมทบทุนเพื่อทำภาพยนตร์สั้นเกี่ยวกับการประชาสัมพันธ์งานบุญต่าง ๆ เพื่อส่งเสริมให้ผู้คนได้เล็งเห็นถึงความสำคัญของงานบุญประเพณี ภูมิปัญญาของคนที่ท้องที่นั่น ๆ เพื่อให้ชาวบ้านช่วยกันอนุรักษ์สืบสานเผยแพร่องค์ความรู้ภูมิปัญญาออกไปให้ผู้ชมในพื้นที่อื่น ๆ ได้รับรู้และนำไปใช้ประโยชน์ ต้องนำเสนอภาพยนตร์เชิงวัฒนธรรมที่มีเนื้อหาตามหลักกระแสนิยมของกลุ่มผู้ชมเป็นหลัก โดยไม่เป็นวัฒนธรรมที่น่าเบื่อ มีเนื้อเรื่องในการนำเสนอที่น่าสนใจต่อนายทุนหรือแหล่งงบประมาณเพื่อนำมาสร้างภาพยนตร์สั้นเชิงวัฒนธรรม

 ด้านการคิดเนื้อเรื่องและโครงเรื่อง เนื้อหาของภาพยนตร์สั้นเชิงวัฒนธรรมควรเป็นไปในแนวทางที่มีเนื้อหาวัฒนธรรมเข้าไปสอดแทรกในภาพยนตร์ เพื่อความรู้หรือความบันเทิงให้กับผู้ชมมากกว่าการที่จะสร้างเป็นภาพยนตร์ที่มีเนื้อหาในเชิงวัฒนธรรมเพียงอย่างเดียว นำเสนอจากภาพยนตร์เป็นการนำเสนอผ่านสื่อสมัยใหม่ที่มีกลุ่มผู้บริโภคที่มีความหลากหลายมากกว่า เช่น สื่อออนไลน์ ยูทูป ซึ่งกลุ่มผู้บริโภคไม่ต้องเสียงบประมาณในการชม และเป็นการถ่ายทอดศิลปวัฒนธรรมที่มีความหลากหลายมากขึ้น

 ด้านนักแสดง การเลือกนักแสดงจากนิสิตนักศึกษาตามมหาวิทยาลัยจังหวัดนั้น มาร่วมในการแสดงภาพยนตร์สั้น วัยรุ่นในยุคนี้ที่มีความสามารถกล้าแสดงออก หน้าตา บุคลิกท่าทางดี แม้ค่าตอบ แทนจะได้น้อย แต่ที่ได้มากที่สุดคือประสบการณ์อันเป็นบันไดขั้นสำคัญที่จะทำให้ก้าวต่อไปด้วยความมั่นใจในอนาคตนักแสดงที่คัดเลือกมาจะมีความสามารถพิเศษที่สืบทอดองค์ความรู้ภูมิปัญญามาจากที่บ้านเกิด ร้องหมอลำ เป่าแคน เล่นดนตรีพื้นบ้านได้ ทอผ้าไหมเป็น ซึ่งความสามารถเหล่านี้ควรค่าแก่การนำเสนอผ่านภาพยนตร์สั้น

 ด้านฉากและสถานที่ ขอความร่วมมือของสถานที่ท่องเที่ยวเชิงอนุรักษ์ของภาคอีสานที่มีการสร้างบ้านอีสานสมัยก่อนไว้ อย่างเช่นในเขตจังหวัดมหาสารคามก็มีพิพิธภัณฑ์บ้านอีสานของมหาวิทยาลัยมหาสารคามที่สร้างไว้ที่บริเวณข้างพระบรมธาตุนาดูน อำเภอนาดูน ซึ่งก็มีความน่าสนใจที่สามารถแสดงถึงอารยธรรมของอีสานในสมัยก่อนได้เป็นอย่างดี

 ด้านทีมงาน สมาชิกทีมงานนั้นมาจากคนละจังหวัดคนละพื้นที่ ซึ่งทุกคนมีองค์ความรู้ภูมิปัญญาที่ได้รับการสืบทอดมาจากบ้านเกิด ทำให้การคิดประเด็นภาพยนตร์สั้น การเล่าเรื่องจำเป็นต้องอาศัยองค์ความรู้ภูมิปัญญาของสมาชิกทีมงานแต่ละคนในการลงไปสอบถามข้อมูลในพื้นที่เพื่อการเข้าถึงข้อมูลในการผลิตภาพยนตร์สั้นได้อย่างมีประสิทธิภาพ

 ด้านอุปกรณ์ที่ใช้ในการถ่ายทำ การจัดฉากถ่ายทำสามารถใช้อุปกรณ์จัดฉากที่ผลิตจากองค์ความรู้ภูมิปัญญาชาวบ้านในการนำมาประกอบตกแต่งสถานที่ถ่ายทำภาพยนตร์สั้น ให้ดูมีคุณค่าทางจิตใจ การนำผลิตภัณฑ์ที่ชาวบ้านทำขึ้นมาเป็นส่วนหนึ่งของตกต่างฉากเช่น ผ้าไหมลายต่างๆ เครื่องดนตรีพื้นบ้าน อุปกรณ์ที่ชาวบ้านใช้ทำมาหากิน สิ่งเหล่านี้สามารถนำมาทำให้ภาพยนตร์ดูมีมิติมากขึ้น

 ด้านระยะเวลาในการถ่ายทำภาพยนตร์ผู้กำกับสามารถประยุกต์ใช้ช่วงเวลาที่มีงานบุญประเพณีต่าง ๆ เป็นฉากได้ เพื่อช่วยประชาสัมพันธ์และถ่ายทอดวิถีชีวิตความเป็นอยู่ของคนอีสานได้เป็นอย่างดี ซึ่งในภาคอีสานแต่ละจังหวัดจะมีประเพณีที่สำคัญของจังหวัดนั้น แล้วก็มีประเพณี ฮีต 12 คอง 14 เราสามารถนำเอาองค์ความรู้ภูมิปัญญาเหล่านี้มาประยุกต์เข้ากับภาพยนตร์สั้นเชิงวัฒนธรรมได้

**สรุปผล**

 วิธีการถ่ายทอดภูมิปัญญาของชาวบ้านมีทั้งที่เป็นลายลักษณ์อักษรและไม่เป็นลายลักษณ์อักษร เป็นการถ่ายทอดประสบการณ์ระหว่างวัย ซึ่งมีความสัมพันธ์เกี่ยวข้องกับสถาบันต่าง ๆ ในหมู่บ้าน ได้แก่ ครอบครัว วัด การทำมาหากิน และพิธีกรรมต่าง ๆ รวมทั้งการเรียนรู้เชิงประจักษ์ กระบวนการเรียนรู้ของมนุษย์เป็นลักษณะการเรียนรู้ตามธรรมชาติ ซึ่งได้แก่ การลองผิดลองถูก การลงมือกระทำจริง การคิดหาวิธีการ การผลิตซ้ำทางวัฒนธรรม ครูพักลักจำ และการแลกเปลี่ยนความรู้และประสบการณ์เคียงคู่ไปกับการเรียนรู้ด้วยวิทยาการก้าวหน้า ส่วนการประยุกต์ภูมิปัญญานั้นเป็นการนำสิ่งหนึ่งสิ่งใดของภูมิปัญญามาปรับใช้ให้เป็นประโยชน์ตามหน้าที่ที่ควรจะเป็นและเหมาะสมตามกาลเวลาและบริบทใหม่

### **บรรณานุกรม**

กรมศิลปากร. ระบบการบริหาร-การจัดการวัฒนธรรม ฉบับแก้ไขปรับปรุง 2540. กรุงเทพฯ :

 ประชาชน, 2540.

 . หนังดีที่สุดของโลก. กรุงเทพฯ : หอภาพยนตร์แห่งชาติ มูลนิธิหนังไทย, 2549.

กระทรวงวัฒนธรรม. แผนแม่บทวัฒนธรรมแห่งชาติ. กรุงเทพฯ : กระทรวงวัฒนธรรม, 2551.

กนกศักดิ์ ธานี. เรื่องเล่าตลกกับการนำเสนอภาพอัตลักษณ์ทางวัฒนธรรมในวีดีทัศน์นิทานก้อมสำนวน

 อีสาน . วิทยานิพนธ์ศิลปศาสตรมหาบัณฑิต สาขาวิชาภาษาไทย , 2556.

กฤตยา ศรีริ. ขั้นตอนการเขียนบทหนังสั้น. สืบค้นเมื่อวันที่ 6 กุมภาพันธ์ 2560. จาก

 http://www.krupu.com/thaikidsdee/?page\_id=195

กาญจนา นาคพันธุ์ (สง่า กาญจนาคพันธุ์). ประวัติย่อของภาพยนตร์เสียงศรีกรุง. พิมพ์เป็น

 อนุสรณ์ในงานฌาปนกิจศพ นายกระเศียร วสุวัต ณ เมรุวัดธาตุทอง พระโขนง

 วันเสาร์ที่ 31 มีนาคม 2505. พระนคร : สุรัสน์การพิมพ์, 2502

กิจติพงษ์ ประชาชิต. วัฒนธรรมในสื่อพื้นบ้าน. สืบค้นเมื่อวันที่ 8 กุมภาพันธ์ 2560. จาก

 http://www.tci-thaijo.org/index.php/ajnu/article/view/26408

ขุนวิจิตรมาตรา. หนังไทยในอดีต. กรุงเทพฯ : วัชรินทร์การพิมพ์, 2541.

คณาจารย์คณะนิเทศศาสตร์. การผลิตภาพยนตร์ชั้นสูง. นนทบุรี : มหาวิทยาลัย

 สุโขทัยธรรมาธิราช, 2532.

จีรบุณย์ ทัศนบรรจง. การสร้างมาตรฐานภาพยนตร์ไทย. วิทยานิพนธ์ นศ.ด. กรุงเทพฯ :

 จุฬาลงกรณ์มหาวิทยาลัย, 2545.

ฉัตรชัย จันทร์ศรี. การถ่ายทอดทางวัฒนธรรมอเมริกันของภาพยนตร์ฮอลลีวู้ด. วิทยานิพนธ์

 ว.ม. 6. กรุงเทพฯ : มหาวิทยาลัยธรรมศาสตร์, 2544.

ชวนะ ภวกานันท์. คัมภีร์การโฆษณา “ภาพยนตร์ไทย”. กรุงเทพฯ : มหาวิทยาลัยธรรมศาสตร์,

 2540.

ชื่นใจ (นามแฝง). “หลงทาง,” สมุดภาพยนตร์หลงทาง ฉบับแทรกพิเศษในหนังสือพิมพ์ศรีกรุง.

 2(4) : 29 ; มีนาคม, 2474.

ชุมเดช เดชภิมล, “ภาพสะท้อนชีวิตชาวอีสานจากหมอลำ”, สารนิพนธ์ครุศาสตรมหาบัณฑิต, (บัณฑิต

 วิทยาลัย มหาวิทยาลัยศิลปากร), 2521.

ชูศรี งามประเสริฐ. การแอบมองและจ้องดูที่ปรากฏในภาพยนตร์. วิทยานิพนธ์ นศ.ม.

 กรุงเทพฯ : จุฬาลงกรณ์มหาวิทยาลัย, 2541.

โดม สุขวงศ์. “กำเนิดคำ ภาพยนตร์,” ศิลปวัฒนธรรม. 3(12) : 51-52. ตุลาคม, 2525 ก.

 . กำเนิดหนังไทย “โชคสองชั้น” และ “ไม่คิดเลย”. กรุงเทพฯ : พิฆเณศ พริ้นท์ติ้ง

 เซ็นเตอร์, 2539.

 2516.

ธีรยา สมปราชญ์. การศึกษาวิเคราะห์คุณค่าทางวัฒนธรรมของภาพยนตร์เรื่องขุนแผน.

 วิทยานิพนธ์ นศ.ม. กรุงเทพฯ : มหาวิทยาลัยเกริก, 2548.

นิวัฒน์ ศรีสัมมาชีพ. ลากไส้ HOLLYWOOD. กรุงเทพฯ : พีวีพี ซัพพลายส์, 2550.

บรรจง โกศัลวัฒน. การกำกับและการแสดงภาพยนตร์. กรุงเทพฯ : มหาวิทยาลัยธรรมศาสตร์,

 ม.ป.ป.

บุญรักษ์ บุญญะเขตมาลา. ศิลปะแขนงที่เจ็ดเพื่อวัฒนธรรมแห่งการวิจารณ์ภาพยนตร์.

 กรุงเทพฯ : อักษรการพิมพ์, 2533.

บุศย์ สิมะเสถียร. การสร้างหนัง. กรุงเทพฯ : ไทยเกษม, 2513.

ประชุม รอดประเสริฐ. นโยบายและการวางแผน : หลักการและทฤษฎี. พิมพ์ครั้งที่ 6.

 กรุงเทพฯ : เนติกุลการพิมพ์, 2543.

ประวิทย์ แต่งอักษร. มาทำหนังกันเถอะ. กรุงเทพฯ : อมรินทร์พริ้นติ้งแอนพัลลิชชิ่ง, 2542.

ประเสริฐ ศีลรัตนา. ความเข้าใจศิลปะ. กรุงเทพฯ : โอเดียนสโตร์, 2525.

ปกรณ์ พรหมวิทักษ์. การผลิตภาพยนตร์สั้น (Short Narrative). สืบค้นเมื่อวันที่ 7 กุมภาพันธ์ 2560.

 จาก http://samforkner.org/source/dirshortfilm.html.

พระเทพเวที ประยุทธ์ ปยุตโต. ปาฐากถาพิเศษเนื่องในงานฉลอง ๑๐๐ ปี พระยาอนุมานราชธน.

กรุงเทพฯ : โอเดียนสโตร์, 2532.

พึงพิศ เทพปฎิมา. การถ่ายทอดความคิดเรื่องจิตวิญญาณในภาพยนตร์. วิทยานิพนธ์ นศ.ด.

 กรุงเทพฯ : จุฬาลงกรณ์มหาวิทยาลัย, 2546.

มานพ อุดมเดช. หนังไทยธุรกิจของคนขายฝัน. กรุงเทพฯ : นำอักษรการพิมพ์, 2531.

มาโนช ชุ่มเมืองปัก. เรื่องของภาพยนตร์ตลกไทยยอดนิยมชุด “บุญชู” กับการสร้างสรรค์ของผู้กำกับ

 ภาพยนตร์. วิทยานิพนธ์ นศ.ม. กรุงเทพฯ : จุฬาลงกรณ์มหาวิทยาลัย, 2547.

วิศิษฐ์ พันธุมกุล. ประวัติการณ์ที่สุดหนังไทย : หนังสือชุดพิพิธภัณฑ์หนังไทย. กรุงเทพฯ :

 วิทยาการพิมพ์, 2549.

ศรอนงค์ สุขยิ่ง. การนำเสนอภาพพระสงฆ์ในภาพยนตร์ไทย. วิทยานิพนธ์ นศ.ม. กรุงเทพฯ :

 จุฬาลงกรณ์มหาวิทยาลัย, 2547.

สมคิด ธีรศิลป์. การถ่ายภาพยนตร์เบื้องต้น. กรุงเทพฯ : มหาวิทยาลัยรามคำแหง, 2543.

สมชาย ศรีรักษ์. ภาพยนตร์ไทยและบริบททางสังคม พ.ศ. 2510-2525. วิทยานิพนธ์ ศศ.ม.

 กรุงเทพฯ : จุฬาลงกรณ์มหาวิทยาลัย, 2548.

สมศักดิ์ ชุณหรัศมิ์. ดูหนังหาความหมาย. กรุงเทพฯ : หมอชาวบ้าน, 2548.

สมาพันธ์ภาพยนตร์แห่งชาติ. การประกวดภาพยนตร์แห่งชาติ ครั้งที่ 1. กรุงเทพฯ :

 วิทยาการพิมพ์, 2535.

สาธิตา ยิ่งเจริญไพบูลย์. ภาพยนตร์สร้างสรรค์ : กรณีศึกษาภาพยนตร์สั้น จากเทศกาลภาพยนตร์สั้น

 ประเภทรางวัลช้างเผือก ประจำปี 2540-2544. วิทยานิพนธ์ ศศ.ม. กรุงเทพฯ :

 มหาวิทยาลัยศรีนครินทรวิโรฒ ประสานมิตร, 2546.

 องค์การรับส่งสินค้าและพัสดุภัณฑ์ (ร.ส.พ.), 2547.

อัจฉริยะ ศรีทา. กลยุทธการสร้างสรรค์และการดำเนินธุรกิจภาพยนตร์ไทยของกลุ่มฟิล์มบางกอก.

 วิทยานิพนธ์ นศ.ม. กรุงเทพฯ : มหาวิทยาลัยธุรกิจบัณฑิต, 2548.

อุดมศิลป์ ปัจชัยโย. 67 ปี ภาพยนตร์ไทย 2466-2533. กรุงเทพฯ : โรงพิมพ์องค์การ

 รับส่งสินค้าและพัสดุภัณฑ์ (ร.ส.พ.), ม.ป.ป.

เฮียนจอง ยูน. ภาพยนตร์ไทยวิพากษ์สังคมในทศวรรษที่ 1970 ที่เกี่ยวกับปัญหาสังคมอันเนื่องมาจาก

 การย้ายถิ่น. วิทยานิพนธ์ นศ.ม. กรุงเทพฯ : จุฬาลงกรณ์มหาวิทยาลัย, 2546.